
ΠΟΛΙΤΙΚΗ ΠΟΙΟΤΗΤΑΣ 
Αρ. Συνεδρίασης Επισπεύδοντος Τμήματος: 

Η Πολιτική Διασφάλισης Ποιότητας του επισπεύδοντος Τμήματος Γεωπονίας και του συνεργαζόμενου τμήματος Χημείας για τα ξενόγλωσσα προγράμματα σπουδών εναρμονίζεται πλήρως με την Πολιτική Ποιότητας του Αριστοτελείου Πανεπιστημίου Θεσσαλονίκης, όπως αυτή έχει εγκριθεί από τη Σύγκλητο του Ιδρύματος, και αντικατοπτρίζει τις θεμελιώδεις αξίες του.
Τα Τμήματα μεριμνούν για τη διασφάλιση και την ανάδειξη της ποιότητας του διδακτικού, ερευνητικού και διοικητικού του έργου, μέσω της συνεχούς βελτίωσης όλων των λειτουργιών του και με τη συμμετοχή και τη συμβολή όλων των μελών της ακαδημαϊκής του κοινότητας. Επιπρόσθετα διασφαλίζουν την ένταξη και υποστήριξη ενός πολυπολιτισμικού φοιτητικού κοινού, προσφέροντας ίσες ευκαιρίες πρόσβασης και ακαδημαϊκής επιτυχίας για φοιτητές από διαφορετικά πολιτισμικά και εκπαιδευτικά υπόβαθρα. Εφαρμόζονται πολιτικές που ενισχύουν την ένταξη των διεθνών φοιτητών στο ακαδημαϊκό και κοινωνικό περιβάλλον του Πανεπιστημίου.
Τα Τμήματα οργανώνουν και υλοποιούν Διατμηματικό Ξενόγλωσσο Πρόγραμμα Προπτυχιακών Σπουδών (ΞΠΠΣ) υψηλών ακαδημαϊκών προδιαγραφών, προσανατολισμένο στις σύγχρονες επιστημονικές, κοινωνικές και επαγγελματικές απαιτήσεις, ενισχύοντας με τον τρόπο αυτό τη διεθνή ακαδημαϊκή τους φυσιογνωμία. Παράλληλα, τα Τμήματα είναι προσηλωμένα στη δημιουργία ενός δημιουργικού, εξωστρεφούς και πολυπολιτισμικού περιβάλλοντος μάθησης και έρευνας για τους φοιτητές, καθώς και ενός υποστηρικτικού και καινοτόμου περιβάλλοντος εργασίας για το διδακτικό, ερευνητικό και διοικητικό προσωπικό. Το διδακτικό προσωπικό είναι επαρκώς καταρτισμένο στη γλώσσα διδασκαλίας και διαθέτει εμπειρία σε διεθνές ακαδημαϊκό περιβάλλον, προκειμένου να υποστηρίξει την εκπαίδευση σε μια πολυπολιτισμική τάξη. Η διδασκαλία ακολουθεί σύγχρονες παιδαγωγικές πρακτικές που ενισχύουν την κατανόηση και τη μάθηση των φοιτητών, ενώ λαμβάνονται υπόψη οι ανάγκες των διεθνών φοιτητών.
Η ποιότητα αναγνωρίζεται ως θεμελιώδες στοιχείο για την υλοποίηση του οράματος και της αποστολής των Τμημάτων και του ΔΞΠΠΣ. Για τον λόγο αυτό, κρίνεται ιδιαίτερα σημαντική η καλλιέργεια και η εδραίωση κουλτούρας ποιότητας σε όλα τα επίπεδα λειτουργίας τους.
Εφαρμογή Πολιτικής Ποιότητας – Διασφάλιση Ποιότητας
Το επισπεύδον Τμήμα Γεωπονίας, το Τμήμα Χημείας και το ΔΞΠΠΣ Αειφορική Γεωργία και Επιστήμη Τροφίμων (Sustainable Agriculture and Food Science) δεσμεύονται για την εφαρμογή της Πολιτικής Ποιότητας, η οποία:
· ενισχύει την ακαδημαϊκή φυσιογνωμία και τον διεθνή προσανατολισμό του Προγράμματος Σπουδών,
· προωθεί τον σκοπό, το αντικείμενο και τους στρατηγικούς στόχους του Προγράμματος,
· καθορίζει τα μέσα, τις ενέργειες και τους τρόπους επίτευξής τους,
· διασφαλίζει τη συμμετοχή όλων των ενδιαφερόμενων μερών (φοιτητών, διδασκόντων, αποφοίτων, κοινωνικών και επαγγελματικών φορέων),
· προάγει την κινητικότητα και τη συνεργασία με οργανισμούς από το εξωτερικό, ενισχύοντας τη διεθνή του διάσταση. 
· εφαρμόζει τις ενδεδειγμένες εσωτερικές και εξωτερικές διαδικασίες διασφάλισης ποιότητας με στόχο τη συνεχή βελτίωση.
Περαιτέρω, τα Τμήματα δεσμεύονται για την καλλιέργεια κλίματος επικοινωνίας, συνεργασίας και διαφάνειας μεταξύ όλων των μελών της ακαδημαϊκής κοινότητας.
Το ΔΞΠΠΣ εφαρμόζει τις θεσμοθετημένες διαδικασίες διασφάλισης ποιότητας του Εγχειριδίου Ποιότητας του Εσωτερικού Συστήματος Διασφάλισης Ποιότητας (ΕΣΔΠ) του Αριστοτελείου Πανεπιστημίου Θεσσαλονίκης, σε συνεργασία με τη Μονάδα Διασφάλισης Ποιότητας (ΜΟΔΙΠ) του Ιδρύματος. Οι διαδικασίες αυτές αποτελούν βασικό εργαλείο για την οργάνωση, υλοποίηση, παρακολούθηση και συνεχή αναβάθμιση του εκπαιδευτικού έργου του Διατμηματικού Ξενόγλωσσου Προγράμματος Προπτυχιακών Σπουδών.
Διαδικασίες Διασφάλισης Ποιότητας
Για την υλοποίηση της Πολιτικής Ποιότητας, τα Τμήματα και το Διατμηματικό Ξενόγλωσσο Πρόγραμμα Προπτυχιακών Σπουδών δεσμεύονται να εφαρμόζουν διαδικασίες που τεκμηριώνουν:
· την καταλληλότητα της δομής, της οργάνωσης και του περιεχομένου του Προγράμματος Σπουδών,
· τη σαφή διατύπωση και επίτευξη των μαθησιακών αποτελεσμάτων, σε συμφωνία με το Ευρωπαϊκό και το Εθνικό Πλαίσιο Προσόντων Ανώτατης Εκπαίδευσης,
· την ποιότητα και αποτελεσματικότητα του διδακτικού έργου,
· την επάρκεια και καταλληλότητα των προσόντων του διδακτικού προσωπικού,
· τη σύνταξη, εφαρμογή και ανασκόπηση ετήσιων στόχων ποιότητας,
· τη συνάφεια των αποκτώμενων γνώσεων και δεξιοτήτων με την αγορά εργασίας και τη διεθνή ακαδημαϊκή πραγματικότητα,
· την ποιότητα των υποστηρικτικών υπηρεσιών προς τους φοιτητές,
· την ορθολογική και αποδοτική αξιοποίηση των διαθέσιμων πόρων,
· τη διενέργεια ετήσιας εσωτερικής αξιολόγησης και ανασκόπησης του Προγράμματος, σε συνεργασία με την ΟΜΕΑ και τη ΜΟΔΙΠ.
Οι διαδικασίες παρακολούθησης και συνεχούς βελτίωσης περιλαμβάνουν ενδεικτικά:
· περιοδική ανασκόπηση και αναθεώρηση της Πολιτικής Ποιότητας,
· σχεδιασμό και επικαιροποίηση του Προγράμματος Σπουδών σύμφωνα με την ισχύουσα νομοθεσία και τους κανονισμούς του ΑΠΘ,
· εφαρμογή των Κανονισμών Σπουδών και των σχετικών κανονιστικών αποφάσεων,
· αξιολόγηση μαθημάτων και διδασκόντων από τους φοιτητές,
· ποικίλες και αξιόπιστες μεθόδους αξιολόγησης των φοιτητών,
· παρακολούθηση της πορείας και της επαγγελματικής αποκατάστασης των αποφοίτων,
· συλλογή, ανάλυση και αξιοποίηση ποσοτικών και ποιοτικών δεδομένων ποιότητας,
· σύγκριση με εθνικούς και διεθνείς δείκτες,
· διαφάνεια και δημοσιοποίηση πληροφοριών για το Πρόγραμμα,
· τακτική και ποιοτική ενημέρωση της ιστοσελίδας του Προγράμματος (στην αγγλική γλώσσα και, όπου απαιτείται, και σε άλλες γλώσσες),
· υποστήριξη των διαδικασιών εξωτερικής αξιολόγησης και πιστοποίησης.
Στόχοι Ποιότητας
Οι βασικοί στόχοι ποιότητας του ΔΞΠΠΣ Αειφορική Γεωργία και Επιστήμη Τροφίμων, (Sustainable Agriculture and Food Science) περιλαμβάνουν:
· Τη διαρκή αναβάθμιση της ποιότητας της διδασκαλίας και της μαθησιακής εμπειρίας, μέσω της αξιοποίησης σύγχρονων παιδαγωγικών μεθόδων, της ενσωμάτωσης καινοτόμων τεχνολογιών και της συστηματικής αξιολόγησης του διδακτικού έργου.
· Τη σαφή διατύπωση, παρακολούθηση και επίτευξη μετρήσιμων μαθησιακών αποτελεσμάτων, σε πλήρη αντιστοίχιση με το Ευρωπαϊκό και Εθνικό Πλαίσιο Προσόντων Ανώτατης Εκπαίδευσης.
· Την ενίσχυση της διεθνοποίησης και της εξωστρέφειας του Προγράμματος, μέσω της προσέλκυσης διεθνών φοιτητών, της ανάπτυξης συνεργασιών με πανεπιστήμια και ερευνητικά ιδρύματα του εξωτερικού και της προώθησης της ακαδημαϊκής κινητικότητας.
· Τη διασύνδεση των σπουδών με την αγορά εργασίας και τις διεθνείς εξελίξεις στον τομέα της αγροδιατροφής, με έμφαση στη βιώσιμη ανάπτυξη, την καινοτομία και την επιχειρηματικότητα.
· Τη συνεχή βελτίωση των υποστηρικτικών υπηρεσιών προς τους φοιτητές, ιδίως των διεθνών φοιτητών, με στόχο την ομαλή ακαδημαϊκή και κοινωνική τους ένταξη.
· Τη διασφάλιση της επάρκειας και της αριστείας του ανθρώπινου δυναμικού, μέσω της επιμόρφωσης και της υποστήριξης του διδακτικού και διοικητικού προσωπικού.
· Την αποτελεσματική και διαφανή διαχείριση των διαθέσιμων πόρων, με στόχο τη βέλτιστη αξιοποίησή τους προς όφελος της εκπαιδευτικής και ερευνητικής λειτουργίας του Προγράμματος.
· Την καλλιέργεια κουλτούρας ποιότητας και συνεχούς βελτίωσης, μέσω της ετήσιας στοχοθεσίας, της συστηματικής συλλογής και ανάλυσης δεδομένων, και της αξιοποίησης των αποτελεσμάτων εσωτερικών και εξωτερικών αξιολογήσεων.
Δημοσιοποίηση
Η Πολιτική Ποιότητας επικοινωνείται και διαχέεται στο ακαδημαϊκό και διοικητικό προσωπικό, στους φοιτητές, όπως και σε λοιπά εμπλεκόμενα μέρη. Η Πολιτική Ποιότητας είναι διαθέσιμη στην  Ελληνική και Αγγλική γλώσσα και είναι αναρτημένη στην ιστοσελίδα του ΔΞΠΠΣ https://safs.auth.gr/quality-assurance Το ΔΞΠΠΣ εφαρμόζει βέλτιστες πρακτικές διαφάνειας, με τη δημοσίευση πλήρους πληροφόρησης για το Πρόγραμμα σε διεθνές κοινό μέσω της ιστοσελίδας του προγράμματος. 

